ประกาศคณะกรรมการกํากับตลาดทุนที่ ทธ. 9 /2554เรื่อง การขายอีทีเอฟและหลักทรัพย์ที่เป็นองค์ประกอบของอีทีเอฟ โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ ข้อ ๑ ให้ยกเลิกประกาศคณะกรรมการกํากับตลาดทุน ที่ ทธ. 49/2552 เรื่อง การขายหลักทรัพย์ที่เกี่ยวข้องกับกองทุนรวมอีทีเอฟโดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง ลงวันที่ 3 สิงหาคม พ.ศ. 2552 ข้อ ๒ ในประกาศนี้ "อีทีเอฟ" หมายความว่า กองทุนรวมอีทีเอฟ หรืออีทีเอฟต่างประเทศ "กองทุนรวมอีทีเอฟ" หมายความว่า กองทุนรวมอีทีเอฟที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ "อีทีเอฟต่างประเทศ" หมายความว่า โครงการจัดการลงทุน (collective investment scheme) แบบ exchange-traded fund ที่จัดตั้งขึ้นตามกฎหมายต่างประเทศ ในรูปบริษัทหรือทรัสต์ "การขายชอร์ต" หมายความว่า การขายหลักทรัพย์โดยที่ยังไม่มีหลักทรัพย์อยู่ในครอบครอง "หน่วยอีทีเอฟ" หมายความว่า หน่วยลงทุนของกองทุนรวมอีทีเอฟ หรือหน่วยของอีทีเอฟต่างประเทศ "หน่วยของอีทีเอฟต่างประเทศ" หมายความว่า หุ้นของบริษัท (investment company) หรือใบทรัสต์ของกองทรัสต์ (unit trust) ที่ออกภายใต้อีทีเอฟต่างประเทศ "หุ้นที่เป็นองค์ประกอบของอีทีเอฟ" หมายความว่า หุ้นที่เป็นหลักทรัพย์จดทะเบียนในตลาดหลักทรัพย์แห่งประเทศไทย หรือในตลาดหลักทรัพย์ต่างประเทศ แล้วแต่กรณีซึ่งอยู่ในรายชื่อทรัพย์สินที่ผู้ลงทุนสามารถนําไปแลกกับหน่วยอีทีเอฟได้ตามข้อกําหนดของอีทีเอฟนั้น ๆ "ธุรกรรมแลกหน่วยอีทีเอฟ" หมายความว่า การทําธุรกรรมดังต่อไปนี้ กับบริษัทจัดการหรือผู้ออกหน่วยอีทีเอฟ แล้วแต่กรณี (1) การซื้อหน่วยอีทีเอฟ โดยชําระค่าซื้อเป็นทรัพย์สินตามข้อกําหนดของอีทีเอฟนั้น ๆ หรือ (2) การขายคืนหน่วยอีทีเอฟ โดยรับชําระค่าขายคืนเป็นทรัพย์สินตามข้อกําหนดของอีทีเอฟนั้น ๆ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "ตลาดหลักทรัพย์ต่างประเทศ" หมายความว่า นิติบุคคลที่จัดตั้งขึ้นตามกฎหมายต่างประเทศ ซึ่งสามารถให้บริการเป็นตลาดหลักทรัพย์หรือศูนย์ซื้อขายหลักทรัพย์ได้ตามกฎหมายของประเทศนั้นและอยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลด้านหลักทรัพย์ (regulated exchange) "ผู้ดูแลสภาพคล่อง" หมายความว่า บุคคลที่ได้รับการแต่งตั้งให้ทําหน้าที่เพื่อให้ราคาซื้อขายหน่วยอีทีเอฟในตลาดรองสะท้อนมูลค่าทรัพย์สินสุทธิของอีทีเอฟได้อย่างใกล้เคียงกัน "ผู้ลงทุนรายใหญ่" หมายความว่า บุคคลตามที่เอกสารจัดตั้งอีทีเอฟระบุให้สามารถซื้อหรือขายหน่วยอีทีเอฟกับบริษัทจัดการกองทุนรวมหรือกับผู้รับผิดชอบในการดําเนินการของอีทีเอฟต่างประเทศ แล้วแต่กรณี ได้ "สํานักหักบัญชี" หมายความว่า สํานักหักบัญชีตามกฎหมายว่าด้วยหลักทรัพย์และตลาดหลักทรัพย์ข้อ ๓ ประกาศนี้ให้ใช้บังคับกับบริษัทหลักทรัพย์ที่ประสงค์จะขายชอร์ตหลักทรัพย์ดังต่อไปนี้ ในตลาดหลักทรัพย์แห่งประเทศไทย (1) หน่วยอีทีเอฟ (2) หุ้นที่เป็นองค์ประกอบของอีทีเอฟ ข้อ ๔ การขายชอร์ตหน่วยอีทีเอฟหรือหุ้นที่เป็นองค์ประกอบของอีทีเอฟในตลาดหลักทรัพย์แห่งประเทศไทย บริษัทหลักทรัพย์ต้องปฏิบัติให้เป็นไปตามประกาศนี้ และตามหลักเกณฑ์ที่ตลาดหลักทรัพย์แห่งประเทศไทยประกาศกําหนดข้อ ๕ บริษัทหลักทรัพย์อาจขายชอร์ตหน่วยอีทีเอฟหรือหุ้นที่เป็นองค์ประกอบของอีทีเอฟ เพื่อบัญชีตนเองหรือลูกค้าได้เฉพาะในกรณีดังต่อไปนี้ (1) การขายชอร์ตที่ต้องยืมเพื่อมาส่งมอบ โดยให้ปฏิบัติตามประกาศคณะกรรมการกํากับตลาดทุนที่กําหนดหลักเกณฑ์เกี่ยวกับการขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง ที่ต้องยืมหลักทรัพย์เพื่อมาส่งมอบ (2) การขายชอร์ตที่ต้องทําธุรกรรมแลกหน่วยอีทีเอฟเพื่อมาส่งมอบ (3) การขายชอร์ตหน่วยอีทีเอฟที่ต้องซื้อจากตลาดหลักทรัพย์ต่างประเทศเพื่อมาส่งมอบ การขายชอร์ตตามวรรคหนึ่ง (2) หรือ (3) ให้กระทําได้เฉพาะกรณีที่บริษัทหลักทรัพย์หรือลูกค้า แล้วแต่กรณี เป็นผู้ดูแลสภาพคล่องหรือผู้ลงทุนรายใหญ่ตามข้อกําหนดของอีทีเอฟนั้น ๆ โดยให้บริษัทหลักทรัพย์ปฏิบัติตามหลักเกณฑ์ในข้อ 6 ข้อ 7 และข้อ 8 ข้อ ๖ ให้บริษัทหลักทรัพย์ที่ขายชอร์ตปฏิบัติหรือดําเนินการให้ลูกค้าปฏิบัติตามหลักเกณฑ์ดังต่อไปนี้ เพื่อให้สามารถส่งมอบหน่วยอีทีเอฟหรือหุ้นที่เป็นองค์ประกอบของอีทีเอฟตามรายการที่ขายชอร์ตได้ภายในระยะเวลาที่สํานักหักบัญชีกําหนด หรือภายในระยะเวลาที่คู่สัญญาซื้อขายหลักทรัพย์ตกลงกัน (1) ในกรณีที่เป็นการขายชอร์ตเพื่อบัญชีตนเอง (ก) มีทรัพย์สินที่สามารถนําไปแลกหน่วยอีทีเอฟได้หรือมีหน่วยอีทีเอฟที่สามารถนําไปแลกเป็นหุ้นที่เป็นองค์ประกอบของอีทีเอฟได้ แล้วแต่กรณี ตามข้อกําหนดของอีทีเอฟนั้น ๆ อยู่ในความครอบครองในขณะที่มีคําสั่งขายชอร์ต ในกรณีที่เป็นการขายชอร์ตที่ต้องทําธุรกรรมแลกหน่วยอีทีเอฟเพื่อมาส่งมอบ (ข) มีคําสั่งซื้อหน่วยอีทีเอฟในตลาดหลักทรัพย์ต่างประเทศไว้แล้วในขณะที่มีคําสั่งขายชอร์ต ในกรณีที่เป็นการขายชอร์ตหน่วยอีทีเอฟที่ต้องซื้อจากตลาดหลักทรัพย์ต่างประเทศเพื่อมาส่งมอบ (2) ในกรณีที่เป็นการขายชอร์ตเพื่อบัญชีลูกค้า (ก) ให้ลูกค้าแสดงว่ามีทรัพย์สินที่สามารถนําไปแลกกับหน่วยอีทีเอฟได้หรือมีหน่วยอีทีเอฟที่สามารถนําไปแลกเป็นหุ้นที่เป็นองค์ประกอบของอีทีเอฟได้ แล้วแต่กรณี ตามข้อกําหนดของอีทีเอฟนั้น ๆ อยู่ในความครอบครองในขณะที่มีคําสั่งขายชอร์ต ในกรณีที่เป็นการขายชอร์ตที่ต้องทําธุรกรรมแลกหน่วยอีทีเอฟเพื่อมาส่งมอบ (ข) ให้ลูกค้าแสดงว่าได้มีคําสั่งซื้อหน่วยของอีทีเอฟในตลาดหลักทรัพย์ต่างประเทศไว้แล้วในขณะที่มีคําสั่งขายชอร์ต ในกรณีที่เป็นการขายชอร์ตหน่วยอีทีเอฟที่ต้องซื้อจากตลาดหลักทรัพย์ต่างประเทศเพื่อมาส่งมอบข้อ ๗ ให้บริษัทหลักทรัพย์จัดให้มีระบบงานเพื่อรองรับกรณีที่บริษัทหลักทรัพย์หรือลูกค้าไม่ได้รับหน่วยอีทีเอฟหรือหุ้นที่เป็นองค์ประกอบของอีทีเอฟจากการทําธุรกรรมหรือการมีคําสั่งซื้อดังกล่าว เพื่อให้สามารถส่งมอบตามรายการที่ขายชอร์ตได้ภายในระยะเวลาที่สํานักหักบัญชีกําหนด หรือภายในระยะเวลาที่คู่สัญญาซื้อขายหลักทรัพย์ตกลงกัน ข้อ ๘ ให้บริษัทหลักทรัพย์เก็บรักษาข้อมูลและจัดทํารายงานเกี่ยวกับการขายชอร์ตตามหลักเกณฑ์ที่สํานักงานประกาศกําหนดข้อ ๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กธ. 10/2550 เรื่อง การขายหลักทรัพย์ที่เกี่ยวข้องกับกองทุนรวมอีทีเอฟโดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง ลงวันที่ 24 สิงหาคม พ.ศ. 2550 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับ ข้อ ๑๐ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์ทและตลาดหลักทรัพย์ ที่ กธ. 10/2550 เรื่อง การขายหลักทรัพย์ที่เกี่ยวข้องกับกองทุนรวมอีทีเอฟโดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง ลงวันที่ 24 สิงหาคม พ.ศ. 2550 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๑ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 10 พฤษภาคม พ.ศ. 2554 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อปรับปรุงหลักเกณฑ์การอนุญาตให้บริษัทหลักทรัพย์ขายชอร์ตหน่วยอีทีเอฟหรือหุ้นที่เป็นองค์ประกอบของอีทีเอฟได้ โดยกําหนดวิธีการในการที่บริษัทหลักทรัพย์จะได้หน่วยอีทีเอฟหรือหุ้นที่เป็นองค์ประกอบของอีทีเอฟเพื่อมาส่งมอบไว้ สามกรณี คือ การยืมมาส่งมอบ การทําธุรกรรมแลกหน่วยอีทีเอฟเพื่อมาส่งมอบ และการซื้อหน่วยอีทีเอฟจากตลาดหลักทรัพย์ต่างประเทศเพื่อมาส่งมอบ จึงจําเป็นต้องออกประกาศนี้